شه‌فه‌ق نيوز/ نزيكه‌ى يه‌ك مليۆن كه‌س له‌ڕى هه‌ڵمه‌ت گرده‌وكردن ئمزاكردن وشدارى دانه‌ بريتانيا ئه‌را كيشاننه‌وه‌ى داوه‌ت دوناڵد ترامپ سه‌رۆك وڵاته‌يل يه‌كگرتگ ئه‌را سه‌ردان له‌نده‌ن و شامخواردنيگ وه‌ل شاژن ئيلزابيس.
ئى هه‌ڵمه‌ته‌ وه‌رجه‌ ئه‌وه‌گ تيريزا ماى سه‌رۆك وه‌زيره‌يل بريتانى ده‌عوه‌ت ترامپ بكا ئه‌را سه‌ردان ده‌وڵه‌ته‌گه‌ى ده‌سوه‌پيكرد، يه‌يش ماناى ئه‌وه‌سه‌ له‌بان داوه‌ت شاژن ئيلزابيس بويه‌و ترامپ خوازياره‌ له‌ وه‌خته‌يل تر ئمساڵ سه‌ردان بريتانيا بكا.
جى باسه‌، تائيسه‌ 930 هه‌زار كه‌س ئمزا له‌بان كيشاننه‌وه‌ى ئه‌و داوه‌ته‌ كردنه‌و له‌ حاڵه‌تيگيش ئه‌گه‌ر ئه‌و ئمزايه‌يله‌ له‌ 100هه‌زار ئمزا كرده‌ بان، ئه‌وه‌ له‌ى حاڵه‌ته‌ بايه‌سه‌ ئه‌ندامه‌يل په‌رله‌مان قاپى تاوتويكردن واز بكه‌ن له‌و باره‌وه‌.
